**PROTOKOLL FOR MØTE I TEIE MENIGHETSRÅD.**

**Menighetsrådsmøte onsdag 16. mars 2016 kl. 19.00 i Teie kirke.**

**Til stede:** Marit Handeland, Aud Evensen, Iris Bergh, Tore Gran, Jan Stiegler, Karl Olav Skilbreid, Iveta Pikmeistere og Viggo Emdal.

**Forfall:** Anne-Grete Barø

**Referent:** Viggo Emdal

**Åpning:** Aud Evensen

**Dagsorden:**

**Sak 25/16: Godkjenning av innkallingen til dagens møte**

**Vedtak:** Godkjent

**Sak 26/16: Undervisningsleder og ungdomsarbeider har ordet.**

Kristine Amundsen og Helene Fahre

**Vedtak:** Forfall. Begge inviteres en annen gang

**Sak 27/16: Referat fra Teie MR 17.02.16**

**Vedtak:** Godkjent

**Sak 28/16: Referat fra Teie AU 09.02.16**

**Vedtak:** Tatt til etterretning

**Sak 29/16: Økonomi**

Temaet ble drøftet. Med et fullstendig skille mellom Stat og Den norske kirke vil økonomien bli mer sårbar. Vi må finne andre metoder for å finansiere våre aktiviteter og behov.

Punkter som vi bør se nærmere på:

* Praktisk tilnærming som for eksempel informasjon.
* Metoder for å samle inn penger.
* Motivere givere.
* Våre prosjekter som trenger finansiering (stoler, flygel, utebelysning).
* Det er behov for personer med gode ideer til å sitte i et innsamlingsutvalg.

**Vedtak:** Saken bes tatt opp på felles menighetsrådsmøte 30.03.2016.

Videre følges saken opp i vårt neste møte.

**Sak 30/16: Godkjenning av Barne- og ungdomsutvalgets budsjett og mandat**

Saken drøftet.

**Vedtak:** Forlaget til retningslinjer for Barne- og Ungdomsutvalget er upresist og vanskelig å forstå. Sendes tilbake for reinskriving/korreksjoner.

Budsjettene gjennomgått mr trenger mer utfyllende opplysninger før saken behandles.

Saken tas opp i neste møte når opplysninger er fremskaffet ved at involverte personer deltar på møte i Teie mr

**Sak 31/16: Konsertutvalg og piano**

Saken ble drøftet inngående. Vi ønsker (med) konsertvirksomhet som passer vår menighet.

Kirken trenger å skaffe et flygel/piano til. Vi forsøker foreløpig med reparasjon(er) av det gamle pianoet i kirkestua.

**Vedtak:** Det opprettes en arbeidsgruppe som ser på mulighetene for å få til gode konserter i Teie kirke.

Gruppen består av kantor Ingunn Aas Andreassen, Jan Stiegler og

en til spørres om være med i gruppen. En

ressursperson (Are Aasmundrud) spørres om å være «konsulent/idemaker».

Søknad om støtte sendes Anders Jahres fond via bispedømmekontoret. Marit Handeland følger opp saken.

**Sak 32/16 Orientering**

* Informasjonsskjermen og monteren til plakater må være oppdatert. Låsene har vært frosset. Nå er dette i orden.
* Menighetsbladet- budruter: fått to nye ruter besatt. Mangler en i Ørsnes brygge.
* Bispevisitas. Kort informasjon om dette.
* Informasjonsarbeidet - ny internettside kommer snart. Menighetsrådet presenteres på infoskjermen.
* Div saker fra vedlikehold av bygget. Det er ønske om mer lys foran koret og på kortrabulant. Viggo følger opp.
* Kunngjøringer. For mye unødvendig bruk av papir.

**Vedtak.** Kunngjøringene vises «på veggen» før gudstjenestene og etter. Noen få trykte sedler lages og kan fås ved utgangen for de som ønsker dette.

* Kjøper PC til å vise salmer og annen tekst på vegg.

**Vedtak:** Det anskaffes en datamaskin til bruk ved gudstjenester, Marit følger opp.

**Sak 33/16 Menighetsbladets regnskap**

Menighetsbladet regnskap skal godkjennes:

Forslag til vedtak: "

**Vedtak:** Mindreforbruk/overskudd for menighetsbladet i 2015, kr. 17 524,30,- er avsatt direkte til menighetsbladets bundne fond, konto 55101029.

Det tas forbehold om revisors godkjenning.

**Sak 34/16: Aktuelle saker v/soknepresten**

Minner om årsmøtet10.04.2016. Eventuelle saker må meldes Marit Handeland.

**Sak 35/16: Eventuelt**

Tore Gran spurte om NaMu sin fremtid. Saken følges opp AU.

G17 søker om penger til å ansette en person i for eksempel 20 % stilling som koordinator. Marit følger opp søknaden i fht Trosopplæringsmidler. Hun ser på søknaden om den bør «spisses». Saken støttes av menighetsrådet.

Møtet ble avsluttet kl. 2115

Viggo Emdal

Referent